Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 30.septembra 2008

Materiál číslo: 237/2008

K bodu: Návrh projektového zámeru riešenia cyklistických trás v mestskej časti Bratislava - Petržalka

Predkladá:					Návrh uznesenia:

Marián Miškanin
prednosta					           Miestne zastupiteľstvo mestskej časti 
                                                                      Bratislava - Petržalka

					          s ch v a ľ u j e 
						
Prerokované:	a) projektový zámer cyklotrasa Kapicova ul.–Petržalské korzo
V miestnej rade
dňa 16.septembra 2008 			b) predpokladané náklady na vypracovanie
projektového zámeru v sume do 250 tis. Sk z rozpočtových nákladov odd. nakladania s majetkom

p o v e r u j e:  

starostu mestskej časti
zabezpečením dodávateľa na spracovateľa projektu žiadosti o kofinancovanie z fondov EÚ 

Spracovateľ:					
Dušan Vávra				
vedúci RŠF											

Dôvodová správa

Miestne zastupiteľstvo si do programových priorít rozvoja samosprávy určilo aj budovanie cyklotrás z čoho vyplýva nutnosť pripraviť projektový zámer ďalších cyklotrás v mestskej časti.
	MČ Bratislava – Petržalka riešením stavu cyklistických trás v Petržalke zaoberá už cca 15 rokov. V roku 1995 bola urobená pasportizácia stavu cyklistických trás vrátane zakreslenia realizovaných, pripravovaných trás. Zakreslenie lokálnych závad, ktoré treba riešiť pri budovaní nových trás. Vzhľadom na rôzne vlastnícke pomery bol vypracovaný zoznam cyklistických trás s určením, ktoré by v prípade realizácie patrili do správy MČ Petržalka, Magistrátu hl. mesta SR a STARZu. Vytypovaných bolo 20 trás rôznych dĺžok aj s popisom navrhovaných potrebných činností, ktoré treba postupne vyriešiť. Vzhľadom na platnú legislatívu bolo oslovené Združenie pre slabozrakých o vyjadrenie sa k budovanie takýchto komunikačných systémov. Následne technicky bol spracovaný projekt pre trasu Rusovská cesta – Kapicova – Lenárdova s napojením sa na trasu Petržalského korza. Dokumentáciu zadalo vtedajšie odd. technických činností. Projekt je na úrovni vykonávacieho projektu a možno podľa neho tento úsek realizovať. Ostatné trasy, nakoľko nie sú technicky projektovo vyriešené je možno realizovať len v prípade, že nepotrebujú stavebné úpravy ale postačuje iba dopravné značenie, vodorovné značenie, čistenie resp. opravy na trase.

	Popis projektu:
V rozpočte na rok 2008 v oddelení nakladania s majetkom je rozpočtovaný predpokladaný výdaj na realizáciu cyklotrasy Kapicova ul. – Petržalské korzo vo výške 
800 tis. Sk. Na túto trasu má oddelenie k dispozícii spracovaný projekt. Ten bol v súvislosti s vytváraním nových a obnovou jestvujúcich cyklistických trás v mestskej časti Bratislava-Petržalka zabezpečovaný oddelením technických činností v roku 2006. Bolo zadané vypracovanie projektovej dokumentácie dostavby jestvujúcej cyklistickej trasy od Rusovskej cesty cez Kapicovu ulicu s napojením na Petržalské korzo. Finančné prostriedky vynaložené na zhotovenie dokumentácie predstavovali 38 080,- Sk.
Pri internom prejednávaní projektu v odborných útvaroch mestskej časti v rámci povoľovania stavby vznikla požiadavka na získanie potvrdenia o jeho použiteľnosti a to od Zväzu telesne postihnutých. Argumentáciou je, že projekt nerieši orientáciu nevidiacich, resp. slabozrakých osôb, ktoré by sa po chodníku mohli pohybovať. Po tomto internom prerokovaní bol projekt postúpený odd. nakladania s majetkom na posúdenie aj uvedenému Zväzu slabozrakých. V prípade odsúhlasenia projektu Zväzom môžeme v jeho realizácii pokračovať. V prípade zamietavého stanoviska bude nutné vypracovať nový projekt.
Navrhovaná cyklistická trasa privedie cyklistov prichádzajúcich od Starej Petržalky a obytného súboru Dvory VI cez Kapicovu a Lenardovu ulicu plynule na trasu Petržalského korza (v mieste Daliborovho námestia). Petržalské korzo zabezpečuje prepojenie Železničnej stanice Bratislava-Petržalka so Starým mestom a je takmer plynule napojené na  medzinárodnú cyklotrasu „Podunajsko“, spájajúcu Slovenskú republiku, Rakúsko a Maďarsko (okrem neprepojeného úseku pri Viedenskej ceste).
Uvedená projektová dokumentácia rieši minimálne rozšírenie jestvujúcich chodníkov na Kapicovej ulici na šírku umožňujúcu spoločný pohyb chodcov a cyklistov. Ďalej sú v mieste priechodu pre chodcov na Lenardovej ulici navrhnuté bezbariérové úpravy chodníkov v zmysle požiadaviek Vyhlášky 532/2002 Z.z. pre osoby s obmedzenou schopnosťou pohybu a orientácie. Na upravenej trase je navrhnuté dopravné značenie, ktoré bolo odsúhlasené v Dopravnej komisii Magistrátu hl. m. SR Bratislavy.
Rozpočtové náklady na úpravu chodníkov pre rozšírenie cyklotrasy boli ako súčasť projektovej dokumentácie z roku 2006 vyčíslené spolu na  833 000,- Sk.  
V rámci vybavovania stavebného povolenia zabezpečil referát investičný oddelenia nakladania s majetkom začiatkom roku 2008 zakreslenie inžinierskych sietí a zoznam dotknutých parciel – vlastníkom je Hlavné mesto SR Bratislava. 
Pri akceptácii požiadaviek Únie nevidiacich a slabozrakých Slovenska so striktným dodržaním Vyhlášky 532/2002 Z.z. pre osoby s obmedzenou schopnosťou pohybu a orientácie bude potrebná úprava pôvodnej projektovej dokumentácie a podstatné zvýšenie rozpočtových nákladov na stavbu. Podľa predbežnej správy, vypracovanej autorkou PD Ing. Ridilovou cca na 1, 9mil.- 2,0mil. Skk. V súvislosti s realizáciou je nutné doriešiť zverenie dotknutých pozemkov, ktorých vlastníkom je Hlavné mesto SR Bratislava do správy mestskej časti. Na realizáciu dostavby cyklotrasy za uvedených podmienok v dĺžke cca 500m v zastavanom území budú potrebné finančné prostriedky vo výške cca 2 000 000,- Sk.
Pri prerokovaní v miestnej rade dňa 16.9.2008 členovia rady požadovali pôvodné riešenie s nižšími nákladmi. Následným overením a konzultáciou na špeciálnom správnom orgáne, ktorý povoľuje tieto stavby bolo zistené, že Únia nevidiacich je od roku 2002 účastníkom konania pri povoľovaní stavby v zmysle vyhlášky MŽP č. 532/2002 Z.z. Preto ich požiadavky, ktoré sú v súlade s touto vyhláškou sú pre správny orgán záväzné a ten je ich povinný v rozhodnutí akceptovať. Z uvedeného vyplýva, že pôvodný projekt vypracovaný v roku 2006 tým že neriešil všetky aspekty súvisiace s danou stavbou je nedostatočný pre náš uvažovaný zámer. Ide totiž o stavbu, kde súbežne má ísť chodník pre peších s cyklotrasou a preto požiadavky Únie slabozrakých nemožno neakceptovať v tom rozsahu, ktorý určuje vyhláška 532/2002 Z.z. Pri samostatne riešených cyklotrasách bez súbehu s chodníkom sú podmienky pre povolenie stavby prijateľnejšie. Projekt, ktorý by bol vydaný v rozpore s platnou legislatívou nemôže získať prostriedky na kofinancovanie z EÚ, resp. by ich musel po takom zistení prijímateľ vrátiť.
Po prerokovaní v operatívnej porade starostu, boli zaslané žiadosti Magistrátu hl. m. SR Bratislavy, STARZu a BSK o poskytnutie informácie o plánovanej realizácii cyklotrás v mestskej časti. Zámerom je získať informácie na ktorých trasách budú vybudované cyklotrasy z prostriedkov iných organizácií a možné napojenie na ne vlastnými úsekmi trasy. 
V operačnom programe Bratislavského kraja je možnosť riešiť výstavbu cyklotrás aj spolufinancovaním z fondov EÚ za podmienky predloženia žiadosti o poskytnutie grantu na MVRR SR v termíne do 30.10.2008. Za vypracovanie projektu žiadosti predpokladáme sumu do 250tis. Sk, ktoré by boli hradené z rozpočtovaných prostriedkov v kapitole odd. nakladania s majetkom. V prípade schválenia je kofinancovanie nákladov realizácie do výšky 95% z fondov a št. rozpočtu a 5% musí byť vlastná spoluúčasť čo predstavuje sumu cca 50 tis. Sk, ktorú možno hradiť z vyčleneného predpokladaného výdavku na odd. nakladania s majetkom. Presná hodnota spoluúčasti je viazaná na sumu, ktorá bude dohodnutá v Zmluve o dielo s konkrétnym dodávateľom. 
Odporúčame miestnemu zastupiteľstvu schváliť vypracovanie grantového projektu na podanie žiadosti o poskytnutie kofinancovanie z fondov EÚ tak, ako je to uvedené na titulnej strane materiálu.